b'\n_START_ARTICLE_\nAla Puga\xc4\x8dova\n_START_PARAGRAPH_\nAla Borisovna Puga\xc4\x8dova (rus. \xd0\x90\xd0\xbb\xd0\xbb\xd0\xb0 \xd0\x91\xd0\xbe\xd1\x80\xd0\xb8\xd1\x81\xd0\xbe\xd0\xb2\xd0\xbd\xd0\xb0 \xd0\x9f\xd1\x83\xd0\xb3\xd0\xb0\xd1\x87\xd1\x91\xd0\xb2\xd0\xb0; Moskva, 15. travnja 1949.) - ruska pjeva\xc4\x8dica, skladateljica i glumica. Jedna je od najpoznatijih i najcijenjenijih pjeva\xc4\x8dica iz Rusije.\n_START_SECTION_\nKarijera\n_START_PARAGRAPH_\nRo\xc4\x91ena je 15. travnja 1949. u Moskvi. Godine 1969. diplomirala je zborno dirigiranje na Glazbenoj \xc5\xa1koli \xe2\x80\x9eIpolitov - Ivanov\xe2\x80\x9c u Moskvi._NEWLINE_U razdoblju od 1971. do 1972. bila je u grupi Oleg Lundstren bigbend, a kasnije i u Veselite mom\xc4\x8deta (1973)._NEWLINE_U 1974. Puga\xc4\x8dova osvaja tre\xc4\x87u nagradu na natjecanju za pop umjetnike. Veliki talent za pjevanje je dokazala na festivalu Zlatni Orfej slijede\xc4\x87e godine, kada je primila nagradu za pjesmu \xe2\x80\x9cArlekino\xe2\x80\x9d Emila Dimitrova._NEWLINE_Kasnih sedamdesetih i ranih osamdesetih, Puga\xc4\x8deva je postala najve\xc4\x87a zvijezda ruske pop glazbe i stje\xc4\x8de popularnost izvan Sovjetskog Saveza. Dobila je nagradu \xc4\x86ilibarski slavuj na Grand prix festivalu u Sopotu, Poljska (1978). Pored te nagrade nizala je uspjehe \xc5\xa1irom Europe: zlatna plo\xc4\x8da u Finskoj, pjeva u Olimpiji u Parizu (1982.) i na reprezentativnom festivalu San Remo (Italija). Nastupala je na otvaranju kulturnog centra Sovjetskog Saveza u Be\xc4\x8du i sudjeluje u dobrotvornim koncertima u Finskoj i drugim dr\xc5\xbeavama. Prodala je oko 250 milijuna primjeraka plo\xc4\x8da i diskova._NEWLINE_Puga\xc4\x8dova je autorica, glumica i voditeljica na desetine televizijskih i koncertnih programa. U svojoj domovini, Puga\xc4\x8deva je dobila mnogo nacionalnih nagrada, uklju\xc4\x8duju\xc4\x87i i titulu \xe2\x80\x9eZaslu\xc5\xbeni umjetnik\xe2\x80\x9c._NEWLINE_Predsjednik Dmitrij Medvedev odlikovao ju je Ordenom za zasluge tre\xc4\x87eg stupnja na njen ro\xc4\x91endan 2009. godine. Dobra je prijateljica s nekada\xc5\xa1njom ukrajinskom premijerkom Julijom Timo\xc5\xa1enko._NEWLINE_Iz prvog braka ima k\xc4\x87i Kristinu Orbakajite. Od 1994. do 2005. bila je udata za pop zvijezdu Filipa Kirkorova.'